Klaus Iohannis s-a născut la Sibiu
Klaus Iohannis este o figură importantă în România prin prisma funcției pe care o deține. Șeful statului a dat mereu dovadă de calm, fiind cunoscut pentru felul liniștit în care vorbește.
Cu toate acestea, exisă și câteva detalii despre președintele Klaus Iohannis mai puțin cunoscute publicului.
Chiar dacă acum este omul cu cea mai înaltă funcție în stat, începuturile acestuia au fost modeste. Klaus Iohannis s-a născut într-o familie de origine germană din Sibiu. Această familie se află pe plaiurile noastre de mai bine de 800 de ani.
În ciuda începuturilor modeste, Klaus Iohannis și-a construit o carieră importantă. A fost primar al Sibiului, apoi a devenit și președinte al României.
Pasiunea secretă a lui Klaus Iohannis
Nu mulți știu că președintele României are o pasiune pentru fotografie. Atunci când nu trebuie să-și exercite atribuțiile de șef al statului, acesta pleacă să exploreze orașele și peisaje. El reușește, astfel, să captureze momente care i se par unice.
În timpul facultății, președintele României s-a înscris la un curs de dans și de bune maniere. Tot la vremea aceea, el stătea într-o cameră de 15 mp, alături de alți șase colegi sași.
Klaus Iohannis știe fluent două limbi străine
Pe lângă limba română, președintele României știe și limba germană, dar și limba engleză. Astfel, șeful statului se poate înțelege cu liderii internaționali, fără a fi neapărat nevoie de un traducător.
De-a lungul timpului, președintele României a arătat că este un apărător și un susținător al valorilor europene.
În cariera sa, șeful statului s-a arătat un susținător al apartenenței României la UE și a pledat pentru consolidarea relațiilor dintre țara noastră și alte state UE.
Președintele României nu a gătit niciodată
Într-un interviu anterior, președintele României spunea că nu se pricepe la gătit. Șeful statului preferă să se numere printre cei care apreciază mâncarea.
Deși spune că îi place ciorba de perișoare, președintele Iohannis nu spune nu nici mâncării asiatice.
"Cred în diviziunea muncii: unii oameni se pricep la gătit, pe când alţii se pricep mai mult la aprecierea mâncării. Eu mă număr printre aceia care apreciază", a precizat Iohannis.